open-index/open-wikipedia-markdown huggingface dataset:
מלטה באירוויזיון 2022

**[[מלטה]]** השתתפה ב**[[אירוויזיון 2022]]** בטורינו, איטליה. אמה מוסקט נבחרה לנציגת מלטה בתוכנית "תחרות האירוויזיון של מלטה 2022", שם התחרתה עם השיר "Out of Sight". כללי הגמר הלאומי של מלטה אפשרו לאמן הזוכה לשנות את השיר הזוכה באופן חלקי או מלא בהסכמת המלחינים הזוכים, ב-14 במרץ 2022, הוכרז שמוסקט תשנה את שירה הנבחר. שירה החדש שאותו שרה באירוויזיון היה "I Am What I Am".

מלטה הוגרלה להתחרות בחצי הגמר השני של התחרות שהתקיים ב-12 במאי 2022. מלטה לא נבחרה להיות בין עשרת המועמדים המובילים של חצי הגמר השני ולכן לא העפילה לשלב הגמר. מאוחר יותר התברר כי מלטה הגיעה למקום ה-16 מתוך 18 המדינות אשר השתתפו בחצי הגמר עם 47 נקודות.

## רקע
מלטה השתתפה בתחרות האירוויזיון שלושים ושלוש פעמים מאז כניסתה הראשונה ב-1971 לפני השתתפותה בתחרות 2022. מלטה התחרתה לזמן קצר באירוויזיון בשנות ה-70 לפני שפרשה לשש עשרה שנים. המדינה התחרתה בכל תחרות בין חזרתם ב-1991 ל-2022. המיקום הטוב ביותר של מלטה בתחרות עד כה הוא המקום השני, אותו היא השיגה בשתי הזדמנויות: בשנת 2002 ובשנת 2005.

רשת השידור הלאומית של מלטה (PBS), אישרו את כוונותיהם להשתתף בתחרות 2022 ב-21 ביוני 2021. מלטה השתמשה בפורמט מקומי של התוכנית אקס פקטור עבור השתתפותם ב-2019 ו-2020, מה שהביא לבחירת מבצע שקיבל לאחר מכן שיר שנבחר באופן פנימי להופיע באירוויזיון. עם זאת, PBS הודיעה שהם יבחרו את כניסתם לשנת 2022 באמצעות הליך בחירה ארצי, שיטה שהייתה בשימוש לאחרונה ב-2018.

## לפני האירוויזיון

### תחרות האירוויזיון של מלטה 2022
"תחרות האירוויזיון של מלטה 2022" היה פורמט הגמר הלאומי שפותח על ידי PBS כדי לבחור את הרשומה המלטזית לאירוויזיון 2022. התחרות כללה שלושה מופעים שהתקיימו בין 17 ל-19 בפברואר 2022.

#### פוּרמָט
התחרות כללה עשרים שירים שהתחרו בחצי הגמר ב-17 בפברואר 2022, כאשר שישה-עשר המובילים העפילו להתחרות בגמר ב-19 בפברואר 2022. שישה שופטים העריכו את השירים במהלך ההופעות ולכל שופט היה חלק שווה בתוצאה הסופית. קבוצת ההצבעות השביעית הייתה תוצאות ההצבעה הפומבית בטלוויזיה והוכרזה לפני הגמר ב-19 בפברואר, שקלול היה שווה לקולות של שופט יחיד.

#### חצי גמר
חצי הגמר התקיים ב-17 בפברואר 2022.

#### גמר
הגמר התקיים ב-19 בפברואר 2022.לאחר שילוב ההצבעות של חבר השופטים וההצבעה הטלפונית, אמה מוסקט נבחרה כזוכה.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד ובריטניה) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו חצי מהמופע הם יופיעו. מלטה הוכנסה לחצי הגמר השני, שהתקיים ב-12 במאי 2022.

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. מלטה הופיעה שישית, לאחר גאורגיה ולפני סן מרינו. ב-12 במאי 2022 ביצעה מוסקט את "I Am What I Am" על בימת חצי הגמר הראשון של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 16 עם 47 נקודות.

## הערות שוליים

קטגוריה:מדינות באירוויזיון 2022
קטגוריה:מלטה באירוויזיון
פורט טר-ואו

**פורט טר-ואו** (באנגלית: **Fort Ter-Waw**) הוא מבצר לשעבר של צבא ארצות הברית שהיה ממוקם כעשרה קילומטרים משפך הנהר קלאמת בשמורת נהר קלאמת לשעבר וביישוב הנוכחי קלאמת גלן בצפון-מערב קליפורניה.

זה היה מוצב של צבא ארצות הברית שהוקם כדי לשמור על שמורת נהר קלאמת ולשמור על שלום בין השבטים האינדיאנים של ה והירוק לבין מתיישבים לבנים. הוא הוקם במה שהיה אז  ב-12 באוקטובר 1857, על ידי לוטננט  ואנשי פלוגה D מגדוד חיל הרגלים הרביעי של ארצות הברית. המבצר היה חלק מהמחוז הצבאי המבולדט (Fort Humboldt) שמרכזו היה ב. רוב המבצר נהרס במהלך השיטפון הגדול של 1862 בדצמבר 1861 וננטש ב-10 ביוני 1862. חיל המצב הועבר ל.

האתר נמצא כעת במחוז דל נורטה והוכרז כציון דרך היסטורי של קליפורניה (מספר 544). ניתן למצוא את מיקומו מכביש 101 ביציאה המסומנת כ"עמק טר-ור" (כביש 169), עוברים 5.4 קילומטרים לסוף הכביש, ופונים ימינה בכביש Riffle Ter-Wer. האתר נמצא בצומת של Ter-Wer Riffle Road ו-Trinity Way בקלאמת גלן.

## קישורים חיצוניים

* 
* Historic California Posts: Fort Ter-Waw, The California State Military Museum


## הערות שוליים

קטגוריה:קליפורניה: היסטוריה
קטגוריה:ארצות הברית: מבצרים
קטגוריה:יישובים שהוקמו ב-1857
ילדות מאושרת

"**ילדות מאושרת**" הוא אלבום האולפן השני של הזמר והשחקן הישראלי גולן אזולאי. את האלבום הוציאה לאור ב-19 באפריל 2016 חברת התקליטים פליי רקורדס. אף שיר שנכלל בו לא נכנס למצעדי הפזמונים השבועיים השונים, כמו מדיה פורסט ורשת ג'.

## רשימת רצועות
# יש לי ת'ניגון
# להיות נורמלי
# כל יום יהיו בעיניך כחודשים
# ילדות מאושרת
# מילה טובה
# עכשיו את כאן
# פרדס של קדושה
# דור הולך ודור בא
# ואף על פי (ניגון שמחה)
# מזמור לדוד

## הערות שוליים

## קישורים חיצוניים

קטגוריה:אלבומים בעברית
קלאמת גלן

**קלאמת גלן** (באנגלית: **Klamath Glen**) היא קהילה לא מאוגדת במחוז דל נורטה בקליפורניה שבארצות הברית. היא שוכנת על הגדה הצפונית של הנהר קלאמת, כ-8 קילומטרים מהשפך שלו לאוקיינוס השקט, בגובה של 14 מטרים מעל גובה פני הים. היישוב נוסד במקום בו הוקם קודם לכן המוצב הצבאי פורט טר-ואו, שנהרס במהלך השיטפון הגדול של 1862 בדצמבר 1861 וננטש ב-10 ביוני 1862.

## קישורים חיצוניים

*Klamath Glen - U.S. Geological Survey Geographic Names Information System


קטגוריה:קליפורניה: יישובים שאינם כפופים לממשל עירוני
בדרך אל הלב

"**בדרך אל הלב**" הוא אלבום הבכורה של הזמר והשחקן הישראלי גולן אזולאי. את האלבום הוציאה לאור ב-13 באוגוסט 2009 חברת התקליטים פליי רקורדס. אף שיר שנכלל בו לא נכנס למצעדי הפזמונים השבועיים השונים, כמו מדיה פורסט ורשת ג'. בהקלטת האלבום השתתף דודו טסה.

## רשימת רצועות
#אדון מנהל
#שינוי
#רוקד ולומד
#לונה
#יונתי
#לך
#היית מלך
#מצידי
#בערב שישי
#אשת חיל
#שירת העשבים

## הערות שוליים

## קישורים חיצוניים

קטגוריה:אלבומי בכורה מ-2009
קטגוריה:אלבומים בעברית
נקודת מילר

**נקודת מילר** (באנגלית: **Miller Point**) היא לשון יבשה סלעית שחורה, בחוף המזרחי של אזור ארץ פאלמר, בחצי האי האנטארקטי שבאנטארקטיקה.

נקודת מילר מהווה את הצד הצפוני של פתחו של מפרצון קייסי.

שיא גובהה של נקודת מילר - 250 מטרים מעל פני הים.

## היסטוריה
### גילוי ומיפוי לשון היבשה

לשון היבשה, וכן מפרצון קייסי התגלו מהאוויר ב-20 בדצמבר 1928, בטיסה שבוצעה על ידי סר יוברט וילקינס.

מחקרים על הקרקע וסקרים בוצעו באזור בשנת 1940 על ידי חברי הבסיס המזרחי של השירות האנטארקטי של ארצות הברית. סקר נוסף נעשה בשנת 1947 על ידי סקר שטחי חסות איי פוקלנד.

טיסות צילום ומיפוי נוספות בוצעו בשנת 1935 על ידי לינקולן אלזוורת' - בעקבותיהם בוצע מיפוי יותר מדויק של האזור.

### מקור השם

שמה של לשון היבשה ניתן לה על ידי סר יוברט וילקינס (מגלה הלשון).

וילקינס קרא ללשון היבשה על שם ג'ורג' אי. מילר (George E. Miller), מהעיר דטרויט, במדינת מישינגן שבארצות הברית.

מילר
מאפס (סדרת טלוויזיה)

**מאפס** (באנגלית: **From Scratch**) היא מיני-סדרה אמריקאית, שנוצרה על ידי אטיקה לוק וטמבי לוק המבוססת על ספר הזיכרונות של טמבי לוק באותו שם עבור נטפליקס. בסדרה מככבת זואי סלדנה והיא מורכבת משמונה פרקים והיא יצאה  לאקרנים ב-21 באוקטובר 2022.

## עלילה
אישה אפרו-אמריקאית מתאהבת בגבר סיציליאני בזמן לימודיה באיטליה, עד שלפתע טרגדיה פוקדת את חייהם.

## שחקנים ודמויות
### ראשי
* זואי סלדנה בתור איימי
* יוג'יניו מסטרנדרה בתפקיד לינו
* דניאל דדויילר בתור זורה
* קית' דייוויד בתור הרשל
* קליטה סמית' בתור לין
* ג'ודית סקוט בתפקיד מקסין
* לוסיה סרדו בתור פילומנה
* פאריד בנסאי בתור ג'אקומו
* רוברטה ריגנו בתור ביאגיה

### תפקיד חוזר
* טרל קרטר בתור קן
* מדליון רחימי בתור לילה
* ג'ונתן דל ארקו בתפקיד דייוויד
* פיטר מנדוזה בתור אנדראס
* לורנצו פוזאן בתור פיליפו
* ג'ונתן ד' קינג בתור סילביו
* סעד סידיקי בתור ד"ר אטורי

### תפקיד אורח
* ג'אקומו ג'אניוטי בתור ג'יאנקרלו
* אליזבת אנוויס בתור קלואי לים
* קסנדרה קלמנטי בתור קרוליין
* רודני גרדינר בתור פרסטון

## הפקה
על הפקת הסדרה הוכרז ב-7 בנובמבר 2019. זואי סלדנה הייתה אמורה לככב ולהפיק את הסדרה. הסדרה נוצרה והופקה על ידי אטיקה לוק וטמבי לוק. ריס ווית'רספון, לורן נוישטדר, ריצ'רד אבטה, ג'רמיין ג'ונסון וויל רובוטהם משמשים גם כמפיקים בפועל. את הסדרה יצרו נזינגה סטיוארט, גאי לוטן, אמילי פרנבך, סיסלי סלדניה ומריאל סלדנה.

לצד ההכרזה על הסדרה, לוהקה זואי סלדנה. באפריל 2021 לוהקו, יוג'ניו מסטרנדרה, דניאלה דדווילר, קית' דייוויד, קליטה סמית', ג'ודית סקוט, לוסיה סרדו, פאריד בנסאי ורוברטה ריגנו. חודש לאחר מכן לוהקו, טרל קרטר, מדליון רהימי, ג'ונתן דל ארקו, פיטר מנדוזה, לורנצו פוזאן וג'ונתן די. קינג. ג'אקומו ג'אניוטי, אליזבת' אנוויס, קסנדרה קלמנטי ורודני גרדינרלוהקו לתפקידי אורח. ביולי 2021, לוהק סעד סידיקי לתפקיד חוזר.

### צילומים
הצילומים החלו בלוס אנג'לס ב-5 באפריל 2021 ועברו לפירנצה ביולי. ההפקה הסתיימה ב-7 באוגוסט 2021.

## קישורים חיצוניים

## הערות שוליים

קטגוריה:תוכניות טלוויזיה באנגלית
קטגוריה:נטפליקס: תוכניות וסדרות
קטגוריה:סדרות דרמה אמריקאיות

קטגוריה:מיני-סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2022
הצוללות מסדרת ואנגארד

**צוללות מסדרת ואנגארד** הן צוללות טילים בליסטיים המונעות בעזרת אנרגיה גרעינית בשירות הצוללות של הצי המלכותי הבריטי. הסדרה הוצגה בשנת 1994 כחלק מתוכנית הגרעין הבריטית, והיא כוללת ארבע צוללות: ואנגארד, צה"מ ויג'ילנט, צה"מ ויקטוריוס וצה"מ ונג'נס, שנבנו בין 1986 ל-1999 על ידי חברת ויקרס שבבעלות BAE סיסטמס. בסיסן של כל ארבע הצוללות הוא בסיס הצי המלכותי קלייד, כ-40 קילומטרים ממערב לגלאזגו, סקוטלנד.

במרץ 1998 הושבתה פצצת ההטלה מהאוויר התרמו-גרעינית (WE.177) של חיל האוויר המלכותי, ומאז ארבע צוללות הוואנגארד הן הפלטפורמות היחידות לנשק הגרעיני של הממלכה המאוחדת. כל צוללת חמושה בעד 16 טילי טריידנט. הסדרה מתוכננת להיות מוחלפת משנות ה-2030 המוקדמות בצוללת מסדרת דרדנוט.

## מאפיינים
### כלי נשק ומערכות
[ממוזער|שיגור ניסוי של טיל [טריידנט (טיל)|Trident II על ידי צוללת מסוג ואנגארד]]
הצוללות מצוידות ב-16 צינורות לטילים בליסטיים. עם זאת, על פי סקירת הביטחון משנת 2010 של ממשלת בריטניה, הצי המלכותי טוען רק 8 מצינורות הטילים בטילים בליסטיים מסוג טריידנט, כשכל אחד חמוש בעד 8 ראשי נפץ גרעיניים. בנוסף לצינורות הטילים, הצוללות מצוידות בארבעה צינורות טורפדו 533 מ"מ, המאפשר להם לפגוע במטרות שקועות או על פני השטח בטווחים של עד 60 קילומטרים (35 מייל ימי).

### הנעה
בסדרת הצוללות קיים כור בלחץ מים מדגם PWR 2 מתוצרת רולס רויס, אשר תוכנן במיוחד עבור סדרת ואנגארד. ל-PWR 2 משך שירות כפול מדגמים קודמים, וההערכה היא שצוללת מסדרה זו יכולה להקיף את העולם 40 פעמים מבלי לתדלק. הכור מניע שתי טורבינות קיטור של חברת ג'נרל אלקטריק, מה שמעניק לצוללות מהירות מקסימלית של למעלה מ-25 קשר (46 קמ"ש). כוח עזר מסופק על ידי זוג גנרטורים בעלי טורבינות קיטור בהספק של 6 מגה וואט, ושני דיזל גנרטורים בהספק 905 קילוואט לאספקת חשמל לגיבוי.

### ראשי נפץ גרעיניים
כלי נשק גרעיניים בריטיים מתוכננים ומפותחים על ידי מכון הנשק האטומי של בריטניה. הצוללות מסוגלות לפרוס מקסימום 192 ראשי נפץ, או MIRVs, עם מוכנות מיידית לירי. עם זאת, כתוצאה מהחלטה שהתקבלה ב-1998, המספר צומצם ל-48 ראשי נפץ עם מוכנות לירי "לימים ולא לדקות". יתרה מזאת, המספר הכולל של ראשי נפץ שנשמרו על ידי הממלכה המאוחדת הצטמצם לכ-200, עם סך של 58 טילי טריידנט. סקירת ההגנה והביטחון האסטרטגית לשנת 2010 הפחיתה מספר זה עוד יותר והצוללות שטות בים עם 40 ראשי נפץ וכמות טילים מופחתת של 8 בלבד (ממקסימום 16 אפשריים).

ב-16 במרץ 2021 חשף ראש הממשלה בוריס ג'ונסון את תוכנית עשור השנים של ממשלתו להגביר את הסחר הבינלאומי ולפרוס כוח רך ברחבי העולם מתוך שאיפה ליצור "בריטניה גלובלית". במסגרת תוכנית שהופיעה במסמך בשם בריטניה גלובלית בעידן תחרותי, כללה את העלאת המכסה על מספר ראשי הנפץ הגרעיניים על סיפון צוללות הצי המלכותי מ-180 ל-260. המסמך כולל גם התחייבות לשמור על צי של ארבע צוללות גרעיניות כך שלבריטניה תהיה תמיד אחת בים.

## הצוללות מהסדרה
ממוזער|צוללת Victorious

## בתרבות הפופולרית
סדרת הטלוויזיה "חקירה במצולות" של ה-BBC משנת 2021 ממוקמת על סיפון צוללת בדיונית מסוג ואנגארד בשם Vigil. בסדרה מוזכרות צוללות נוספות מסוג ואנגארד: Virtue ,Vanquish יחד עם Vanguard האמיתית.
[ממוזער|[ראש ממשלת הממלכה המאוחדת|ראש הממשלה קיר סטארמר על סיפון צה"מ ואנגארד, מרץ 2025]]

## ראו גם
* מכתבי המוצא האחרון
* תוכנית הגרעין של הממלכה המאוחדת

## קישורים חיצוניים

## הערות שוליים

קטגוריה:צוללות טילים בליסטיים
קטגוריה:צוללות גרעיניות
קטגוריה:דגמי צוללות
קטגוריה:תוכנית הגרעין של הממלכה המאוחדת
קטגוריה:צוללות בריטיות
שאול כמיסה

**שאול כמיסה רז** (נולד ב-17 בנובמבר 1954) הוא איש צבא, דיפלומט ופוליטיקאי ישראלי, קצין צה"ל במילואים בדרגת תת-אלוף ולשעבר שגריר ישראל בבולגריה וראש המועצה המקומית חצור הגלילית.

## ביוגרפיה
### שירות צבאי
התגייס לצה"ל בשנת 1973. עבר קורס קציני מודיעין. שירת בשורת תפקידים בחיל המודיעין, בהם קצין המודיעין של אוגדת עזה ושל יחידת הקישור ללבנון (יק"ל). בשנים 1995–1997 היה ראש הסיוע האזרחי לדרום לבנון. מ-1997 עד 1999 היה סגן מפקד היק"ל. מ-1999 ועד 2002 היה נספח צה"ל ברומניה, בולגריה ואוקראינה. השתחרר משירות קבע בדרגת אלוף-משנה בשנת 2003 בשירות המילואים התקדם לדרגת תת-אלוף, והוא עדיין משרת שירות פעיל במילואים.
במהלך שירותו הצבאי למד במכללה הבין-זרועית לפיקוד ולמטה ובמכללה לביטחון לאומי.

### קריירה פוליטית ואזרחית
בבחירות לרשויות המקומיות ב-2003 התמודד על ראשות המועצה המקומית חצור הגלילית בראש רשימת "חצור אחת" המזוהה עם מפלגת ישראל ביתנו. הוא זכה בכ-44% מהקולות, ונבחר לכהן כראש המועצה. בתקופת כהונתו התמודד היישוב עם מלחמת לבנון השנייה. לצד זאת נשא בשורת תפקידים במרכז השלטון המקומי בישראל: חברות בוועדת חינוך ונוער, בוועדת כוח אדם ובוועדת הכספים, וחבר דירקטוריון בחברת ביטוח של החברה למשק וכלכלה ובגופים נוספים. שימש יושב ראש הדירקטוריון של פארק תעשיות צח"ר (המשותף לצפת, חצור הגלילית וראש פינה).

בבחירות המוניציפליות ב-2008 התמודד שוב והפסיד לשמעון סויסה, אך הוא נשאר חבר מועצה. סמוך לבחירות עלו טענות על כך שכמיסה ואחיו יורם (שהתמודד מטעם רשימה אחרת) חילקו שוברי קנייה לתושבי חצור הגלילית לקראת הבחירות, בכדי לקדם בחירתם.

בשנת 2009 רצה שר החוץ אביגדור ליברמן למנות את כמיסה לתפקיד שגריר ישראל במצרים, אך המינוי נתקל בהתנגדות ולא יצא אל הפועל. בפברואר 2012 מינה ליברמן את כמיסה לשגריר ישראל בבולגריה. בתקופת כהונתו אירע הפיגוע בבורגס. כמיסה כיהן בתפקיד עד 2015.

בבחירות ב-2018 נבחר שוב למליאת המועצה, לאחר שלא הצליח לגבור על סויסה ולהיבחר שוב לראשות המועצה.

לקראת הבחירות ב-2024 הכריז על התמודדותו לראשות המועצה מול סויסה, אך בעקבות פרוץ מלחמת חרבות ברזל (שבמהלכה גויס לשירות מילואים) פרש מן המירוץ והודיע על תמיכתו במיכאל קבסה, שזכה לראשות המועצה. בבחירות עצמן נבחר שוב לחבר מועצה, ומכהן בתפקיד מ"מ ראש המועצה המקומית - חצור הגלילית.

## חיים אישיים
בשנת 1973 נשא את ארצה נהון, ולהם ארבעה ילדים. בעל תואר ראשון בהיסטוריה ותואר שני במדעי המדינה. מתגורר בחצור הגלילית.

## קישורים חיצוניים
* 
* 

## הערות שוליים

קטגוריה:ראשי מועצת חצור הגלילית
קטגוריה:חיילי אגף המודיעין
קטגוריה:תתי-אלופים בצה"ל
קטגוריה:שגרירי ישראל בבולגריה
קטגוריה:ישראלים שנולדו ב-1954
Demons (קטע כלי)

**Demons** (מעוצב: ) הוא קטע כלי שהוקלט על ידי הזמרת-יוצרת הגרמנייה קים פטרס, מתוך אלבום האולפן השני שלה, *[[Turn Off the Light]]*. הוא יצא לאור ב-1 באוקטובר 2019, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.

"Demons" הוא הרצועה החמישית מתוך הפרויקט השני באורך מלא של קים פטרס, *[[Turn Off the Light]]*.

## רקע וכתיבה
השיר נכתב על ידי קים פטרס, ארון ג'וסף, לוקאס גוטוואלד ביחד עם ווהן אוליבר והופק על ידי מייד אין צ'יינה ביחד עם ווהן אוליבר. "Demons" הוא קטע כלי המחבר בין השיר "Wrong Turn" לשיר "Masscare". בתחילתו, ניתן לשמוע בחורה אומרת בחרדה: "הרוחות שוכנות בבית הרדוף; הן מעולם לא היו קיימות בצורה פיזית; הן קיימות רק בצורתן הרוחנית; זה רוע אמיתי; שדים". הקטע שצוין לעיל מציג ודוגם דיאלוג מהסרט הקלאסי של ליל כל הקדושים משנת 1988 "ליל השדים".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15.7 מיליון השמעות.

## הופעה ואודיו
האודיו הרשמי של "Demons" הועלה לערוץ היוטיוב של קים פטרס ב-1 באוקטובר 2019 וצבר למעלה מחצי מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי קים פטרס
קטגוריה:שירים שהופקו על ידי ד"ר לוק
קטגוריה:שירי ליל כל הקדושים
קטגוריה:שירים על רוחות רפאים
פיליפ פרואסאן

**פיליפ פרואסאן** (בגרמנית: **Philip Froissant**; נולד ב-1994) הוא שחקן גרמני.

## ביוגרפיה
פרואסאן נולד בבאד טלץ, בוואריה בגרמניה לאם גרמנייה ולאב צרפתי. בתום לימודיו בתיכון, למד לתואר ראשון, אותו השלים ב-2015, כדי להתקדם מבחינה מקצועית. אחרי התמחויות רבות בתחומים שונים בתעשיית הקולנוע, הוא נרשם ללימודי תיאטרון באוניברסיטת מינכן. בספטמבר 2018 סיים פרואסאן את לימודי התיאטרון לפני הזמן במטרה להתחיל הכשרתו למשחק בבית הספר אוטו פאלקנברג במינכן.

## קריירה
בשנת 2017, שיחק פרואסאן בהפקת התיאטרון של אנג'ה סצילינסקי למחזה "Lilja-4-ever" שהוצג בתיאטרון "Junges Residenztheater" במינכן, שם רכש את הניסיון הראשון שלו כשחקן.

בשנת 2018 שיחק את "Catastrophe #6: Without subtitles in Times New Roman" מאת עם סמויל סטויאנוב ודניאל לינדנר שהוצג בקאמרשפילה של מינכן. ביוני 2021 הוא השתתף בהפקת השנה של "המצעד הגדול" של המחזאי וולפרם לוץ, בבימויה של אן הברמהל וגם היא הוצגה בקאמרשפילה.

בסתיו 2020, הצטלם פרואסאן באי אמרום  למותחן "האי השחור" שביים מיגל אלכסנדר. בסרט, שיצא לאקרנים בנטפליקס באוגוסט 2021, שיחק את התפקיד הראשי של בוגר התיכון ג'ונאס הנסן, שלאחר מותם של הוריו מתגורר על אי בים הצפוני עם סבו, בגילומו של הנס זיסלר, שם הוא פוגש מורה לגרמנית הלנה (אליס דווייר).

בדצמבר 2020, פורסם כי פרואסאן לוהק לתפקיד ראשי בסדרה טלוויזיה של נטפליקס "הקיסרית". בסדרה הוא מגלם את קיסר פרנץ יוזף הראשון, קיסר אוסטריה לצד דוורים לינגנאו בתור אליזבת, נסיכת בוואריה. 

בשנת 2024 פרואסאן חזר לשחק את הקיסר בעונה השנייה של "הקיסרית".

## פילמוגרפיה נבחרת
* 2021: האי השחור
* 2022–הווה: הקיסרית

## קישורים חיצוניים

## הערות שוליים

קטגוריה:שחקני קולנוע וטלוויזיה גרמנים
קטגוריה:שחקני תיאטרון גרמנים
קטגוריה:בוגרי אוניברסיטת מינכן
קטגוריה:גרמנים ממוצא צרפתי
קטגוריה:גרמנים שנולדו ב-1994
הקיסרית (מיני סדרה, 2022)

**הקיסרית** (באנגלית: **The Empress**) היא מיני-סדרה מסוגת דרמה תקופתית מבית היוצר של נטפליקס בשפה הגרמנית. העלילה מתארת את אהבתם המשכרת של אליזבת ("סיסי") ושל פרנץ יוזף הראשון, קיסר אוסטריה, משבשת לחלוטין את מבנה הכוח של משפחת המלוכה בית הבסבורג. אליזבת הנסיכה מתאהבת בקיסר פרנץ יוזף, נישאת לו למרות המכשולים – ומעורבת בעולם של מתחים ותככים בחצר המלוכה בווינה.

בנובמבר 2024 שוחררה בנטפליקס עונתה השנייה של הסדרה, הכוללת 6 פרקים. בינואר 2025 הסדרה חודשה לעונה שלישית ואחרונה.

## עלילה
כבתו של דוכס בווארי, אליזבת מעולם לא שאפה לתפקיד בחצר ההבסבורגית, והתענגה על החופש של חייה באזור הכפרי מחוץ למינכן. ובכל זאת, בקיץ 1853, סיסי נסעה עם אמה לודוביקה, נסיכת בוואריה ואחותה הגדולה הנסיכה הלנה לאתר הנופש האוסטרי באד אישל כדי להיפגש עם בן דודה, פרנץ יוזף הראשון, קיסר אוסטריה, שהמשפחה האמינה שיציע להלנה נישואין. במקום זאת, הקיסר התאהב בסיסי בת ה-15, כשהזוג התחתן באביב שלאחר מכן. למרות הדיווחים שאליזבת התאהבה בפרנץ באותה מהירות שבה התאהב בה, ההסתגלות לחצר המלכות ההבסבורגית התבררה כקשה עבורה מההתחלה.

## רקע
הסדרה צולמה בווינה ובבוואריה בינואר 2022. הסדרה הוקרנה לראשונה בנטפליקס ב-29 בספטמבר 2022.

## סקירת הסדרה

## קישורים חיצוניים

* 

## הערות שוליים

קטגוריה:סדרות טלוויזיה גרמניות
קטגוריה:מיני-סדרות טלוויזיה
קטגוריה:סדרות דרמה תקופתית גרמניות
קטגוריה:סדרות טלוויזיה גרמניות שעלו לשידור בשנות ה-2020
קטגוריה:נטפליקס: תוכניות וסדרות
משטר חצי-נשיאותי

ממוזער|400px|**משטר חצי-נשיאותי** היא רפובליקה שבה מתקיים נשיא לצד ראש ממשלה וקבינט, כאשר שני האחרונים אחראים לבית המחוקקים של המדינה. היא נבדלת מרפובליקה פרלמנטרית בכך שיש לה ראש מדינה שנבחר בציבור, שהוא יותר מדמות טקסית, ומהמשטר הנשיאותי בכך שהקבינט, למרות שמו של הנשיא, אחראי לרשות מחוקקת, מה שעשוי לכפות על הממשלה ליפול בהצעת אי-אמון.

בעוד שרפובליקת ויימאר (1919–1933) ופינלנד (מ-1919 עד 2000) הדגימו מערכות חצי-נשיאותיות מוקדמות, המונח "חצי-נשיאותי" או "נשיאותי למחצה" הוצג לראשונה ב-1959 במאמר של העיתונאי הוברט בוב-מרי, וזכה לפופולריות על ידי עבודה משנת 1978 שנכתבה על ידי המומחה למדע המדינה מוריס דוברגר, ששניהם התכוונו לתאר את הרפובליקה החמישית הצרפתית (הוקמה ב-1958).

## הגדרה
ההגדרה המקורית של מוריס דוברגר לחצי נשיאותיות קבעה שהנשיא צריך להיבחר, להחזיק בכוח משמעותי ולכהן לתקופת כהונה קבועה. הגדרות מודרניות רק מצהירות שעל ראש המדינה להיבחר, ושראש ממשלה נפרד התלוי באמון הפרלמנטרי צריך להוביל את הרשות המבצעת.

## תת-סוגים
ישנם שני תת-סוגים ברורים של משטרים חצי-נשיאותיים: ראש הממשלה-נשיאות ונשיא-פרלמנטריות.

תחת שיטת **ראש ממשלה-נשיאות**, ראש הממשלה והקבינט אחראים בלעדית לפרלמנט. הנשיא רשאי לבחור את ראש הממשלה והקבינט, אך רק הפרלמנט רשאי לאשר אותם ולהוציא אותם מתפקידם עם הצבעת אי אמון. השיטה הזו קרובה הרבה יותר לרפובליקה פרלמנטרית טהורה. תת-סוג זה נמצא בשימוש ב: אלג'יריה, בורקינה פאסו, קייפ ורדה, הרפובליקה הדמוקרטית של קונגו (דה פקטו, דה יורה הרפובליקה הדמוקרטית של קונגו היא דיקטטורה), מזרח טימור, מצרים, צרפת, האיטי, ליטא, מדגסקר, מאלי, מונגוליה, ניז'ר, פולין (דה פקטו, דה יורה פולין היא רפובליקה פרלמנטרית), פורטוגל, רומניה, סאו טומה ופרינסיפה, סרביה (דה פקטו, דה יורה סרביה היא דמוקרטיה פרלמנטרית), סרי לנקה ואוקראינה (מאז 2014; בעבר, בין 2006 ל-2010). בעבר שימש גם את גאורגיה (2013–2018).

תחת שיטת **נשיא-פרלמנטריות**, ראש הממשלה והקבינט אחראים ביחד לנשיא ולפרלמנט. הנשיא בוחר את ראש הממשלה ואת הקבינט, אך חייב לקבל תמיכה של רוב פרלמנטרי לבחירתו. כדי להדיח ראש ממשלה, או את כל הקבינט, מהשלטון, הנשיא יכול לפטר אותם, או שהפרלמנט יכול להדיח אותם באמצעות הצבעת אי אמון. צורה זו של חצי-נשיאותיות קרובה הרבה יותר למשטר נשיאותי טהור. השיטה משמשת ב: אזרבייג'ן, רפובליקת קונגו, גינאה ביסאו, מאוריטניה, מוזמביק, נמיביה, הרשות הפלסטינית, רוסיה, סוריה וטאיוואן. הוא שימש גם באוקראינה (תחילה בין 1996 ל-2005; אחר כך מ-2010 עד 2014), בגאורגיה (מ-2004 עד 2013), בדרום קוריאה תחת הרפובליקה הרביעית והחמישית, ובגרמניה בתקופת רפובליקת ויימאר.

## קישורים חיצוניים

## הערות שוליים

קטגוריה:שיטות ממשל
פטר קולאר

**פטר קולאר** (בצ'כית: **Petr Kolář**; נולד ב-27 בספטמבר 1962) הוא דיפלומט צ'כי, אשר כיהן כשגריר צ'כיה ברוסיה בשנים 2010–2012. כיום הוא יועץ בכיר במשרד עורכי הדין סקוור פאטון בוגס בפראג.

## ביוגרפיה
פלג קולאר נולד ב-27 בספטמבר 1962 בצ'סקה בודייוביצה, צ'כוסלובקיה. קולאר סיים את לימודיו באוניברסיטת קארל בפראג בשנת 1986 עם תארים בטכנולוגיית מידע, מדעי הספרייה ואתנוגרפיה. תחומי העניין שלו הם בפוליטיקה בינלאומית, ספורט, ספרות, היסטוריה ובאמנות יפה. קולאר נשוי ואב לשני ילדים.

### קריירה דיפלומטית
משנת 1993 עבד במשרד החוץ הצ'כי, שם ניהל בשנים 1993–1995 את המחלקה ליחסי חוץ ממשלתיים ובשנה שלאחר מכן את המחלקה הטריטוריאלית השלישית – מזרח ודרום אירופה. בשנים 1996–1998 קולאר כיהן כשגריר צ'כיה בשוודיה, ובשנה שלאחר מכן היה יועץ לאינטגרציה האירופית והבלקן בלשכת נשיא הרפובליקה של צ'כיה.

בין השנים 1999–2003 שימש כשגריר צ'כיה באירלנד. מספטמבר עד אוקטובר 2005 כיהן כסגן שר החוץ של צ'כיה. ב-29 בנובמבר 2005 מונה לשגריר צ'כיה בארצות הברית, משרה בה כיהן עד 2010, ומ-2010 עד 2012 כיהן בתפקיד כשגריר צ'כיה ברוסיה.

### עמדות פוליטיות
קולאר תיאר את המתנגדים הצ'כים לבניית המכ"ם האמריקני נגד טילים בצ'כיה כ"אידיוטים שימושיים" שנכנעו למסע הדיסאינפורמציה של רוסיה. הוא כינה את נשיא צ'כיה מילוש זמאן "סוס טרויאני" של רוסיה ובשנת 2016 שקל להתמודד נגדו בבחירות לנשיאות, ובסופו של דבר החליט שלא להתמודד במרץ 2017.

בפגישה עם סטודנטים בנובמבר 2015, קולאר פנה לאומה הרוסית: "למרות שהרוסים נראים כמונו, הם שונים. הם טוענים שהם תושבי אירו-אסיה ובעלי חשיבה שונה במקצת". איסלאמיזם מיליטנטי המקדם את חוק השריעה האסלאמי, שלדעת קולאר יש לו מעט מן המשותף עם האסלאם, תואר על ידי קולאר כ"מסוכן יותר מפאשיזם או קומוניזם" והביע תמיכה בפעולה הצבאית של נאט"ו ובעלות בריתה הערביות נגד המדינה האסלאמית.

ב-2019 תמך קולאר בהמשך חברותה של טורקיה בנאט"ו, לאחר שהמתקפה הטורקית על כורדיסטן הסורית הובילה לקריאות להפסיק את חברותה בנאט"ו.

קולאר מתח ביקורת על סין, שלדבריו שיקרה לגבי נתוני התחלואה במגפת הקורונה. לטענתו, מנכ"ל ארגון הבריאות העולמי לקח ללא ביקורת מידע מהרשויות הסיניות על המגפה ולכן ועליו להתפטר.

## קישורים חיצוניים

## הערות שוליים

קטגוריה:שגרירי צ'כיה
קטגוריה:דיפלומטים צ'כים
קטגוריה:שגרירי צ'כיה בארצות הברית
קטגוריה:שגרירי צ'כיה ברוסיה
קטגוריה:שגרירי צ'כיה בשוודיה
קטגוריה:בוגרי אוניברסיטת קארל בפראג
קטגוריה:צ'כוסלובקים שנולדו ב-1962
תמיר טולר

**תמיר טולר** הוא מדען מחשב, מהנדס, ביולוג סינתטי ויזם ישראלי, פרופסור מן המניין בפקולטה להנדסה ע"ש איבי ואלדר פליישמן באוניברסיטת תל אביב, ומופקד הקתדרה לביולוגיה סינתטית חישובית. המייסד והמדריך הראשי של התוכנית הבינלאומית למכונות מהונדסות גנטית (iGEM) באוניברסיטת תל אביב.

## ביוגרפיה
טולר החל את לימודי התואר הראשון שלו במסגרת העתודה האקדמית ב-1992.

הוא השלים ארבעה תארים ראשונים, רובם מאוניברסיטת תל אביב: תואר ראשון בהנדסת חשמל, הנדסת מכונות (אווירודינמיקה), מדעי המחשב, כלכלה וניהול. סיים שני תארים שניים – בהנדסת חשמל (מהטכניון, בהנחיית פרופ' יעקב זיו), ובמדעי המחשב (מאוניברסיטת תל אביב), ושני דוקטורטים מאוניברסיטת תל אביב – אחד במדעי המחשב (בהנחיית הפרופסורים בני שור ונתן נלסון) ואחד במדעי הרפואה (בהנחיית הפרופסורים ענת אחירון ואיתן רופין).

טולר היה עמית בתר-דוקטורט ע"ש ספרא באוניברסיטת תל אביב, בבית הספר למדעי המחשב וכן במחלקה למיקרוביולוגיה מולקולרית וביוטכנולוגיה, ולאחר מכן במכון ויצמן למדע, במחלקה לגנטיקה מולקולרית ובפקולטה למתמטיקה ומדעי המחשב.

הוא הצטרף למחלקה להנדסה ביו-רפואית באוניברסיטת תל אביב ב-2011 וב-2018 הפך לפרופסור מן המניין, במחלקה להנדסה ביו-רפואית ובמרכז אדמונד י' ספרא לביואינפורמטיקה.

## מחקר
טולר עוסק במחקר בין-תחומי בנושא ביטוי גנים על בסיס כלים שונים מדיסציפלינות כמו מדעי המחשב, הנדסה, אבולוציה מולקולרית, ביופיזיקה וסטטיסטיקה. במוקד מחקרו ניצב פיתוח דרכים חדשות ליצירת מודלים של ביטוי גנים והנדסתם, כגון גישות להבנה משופרת של קידוד ביטוי גנים בחומר הגנטי. מודלים שפיתח משמשים למטרות שונות בביוטכנולוגיה ובפארמה: פיתוח חיסונים, מודלים של מחלות הומניות, טכנולוגיית מזון והנדסת נוגדנים.

בין הישגיו המחקריים לאורך השנים ניתן למנות:
*האצת הדמיות של תא שלם של תרגום mRNA באמצעות חומרה ייעודית
* הערכת כוח הניבוי של מוטציות שקטות על סיווג סרטן ופרוגנוזה
* אלגוריתמים להנדסת תעבורת ריבוזומים והפוטנציאל שלהם בשיפור הכיל וקצב הגדילה של תאים מארחים
* הדגמה ברזולוציה גבוהה של הבחירה על כוח קיפול mRNA מקומי ברצפי קידוד על פני עץ החיים
* פתרון חידת האבולוציה של תרגום מבוסס Shine-Dalgarno בכלורופלסטים
* תובנות חדשות לגבי ויסות ביטוי גנים במהלך מיוזיס שנחשפו על ידי דינמיקת התארכות תרגום
* ChimeraUGEM: מודל ביטוי גנים ללא פיקוח בכל אורגניזם נתון

מלבד פעילותו המחקרית באקדמיה, טולר גם היה מהנדס בקבוצת DSP בתכנון שבבי VLSI. הוא שימש כמייסד ומדען ראשי של החברות Synvaccine Ltd ו-Imagindairy Ltd וכיועץ לחברות ביוטכנולוגיה נוספות.

טולר הוא מחבר של מעל 150 מאמרים אקדמיים בעיתונים מדעיים מובילים ופרסם מאות תקצירים ומאמרים בכנסים. לזכותו רשומים פטנטים רבים.

## פרסים והוקרה
* פרס יולודן, מטעם הטכניון (2016)
* פרס קשתות מינרווה
* מלגת המרכז למדעי הסיבוכיות ע"ש ישעיה הורוביץ
* מלגת קושלנד לעמיתי בתר-דוקטורט מצטיינים, מטעם מכון ויצמן למדע
* פרס קרן אסי שנידמן לחוקרים צעירים מצטיינים, מטעם המרכז הרפואי שיבא תל השומר
* עמית באקדמיה האמריקאית הלאומית לממציאים (National Academy of Inventors)

## קישורים חיצוניים

* 

* דף אישי באתר אוניברסיטת תל אביב
* תמיר טולר, באתר ResearchGate

## הערות שוליים

קטגוריה:בוגרי העתודה האקדמית
קטגוריה:בוגרי אוניברסיטת תל אביב: הנדסה
קטגוריה:בעלי תואר דוקטור מאוניברסיטת תל אביב
קטגוריה:מדעני מחשב ישראלים
קטגוריה:יזמים ישראלים
קטגוריה:זוכי פרס יולודן
קטגוריה:סגל אוניברסיטת תל אביב: הנדסה ביו-רפואית
קטגוריה:בוגרי אוניברסיטת תל אביב: הנדסת חשמל
קטגוריה:ישראלים שנולדו במאה ה-20
ממותה (אלבום)

**ממותה** הוא אלבום האולפן השלישי של להקת הבלוז רוק הישראלית פול טראנק. האלבום יצא לאור ב-11 בפברואר 2022, על ידי חברת התקליטים נענע דיסק. מהאלבום בלט השיר "סתלבט בקיבוץ" ביחד עם ג'ימבו ג'יי, שנבחר לשיר השנה של גלגלצ, רדיו תל אביב וכאן 88.

## רקע והפקה
את האלבום הפיק סולן הלהקה גל ניסמן, ביחד עם אריאל קשת וזהר ברזילי. האלבום כולל את הסינגלים שהוציאה הלהקה בין השנים 2018 ל-2022, לצד שתי הרצועות הפותחות של האלבום, "סייף" ו"קדימה לאותו מקום", שהוקדשו לזכרו של סמל ראשון סייף ביסאן, שנפל בקרב ברצועת עזה בשנת 2008, איתו שירת ניסמן ביחידת אגוז, הסגיר של האלבום "חדוות המאבק" וכן השיר "סתלבט בקיבוץ", שיצא כסינגל רק מספר חודשים לאחר צאת האלבום.

## הצלחה מסחרית
במצעד האלבומים השבועי של רשת הסטרימינג ספוטיפיי, האלבום הגיע בשיאו למקום הרביעי, כשהשיר "סתלבט בקיבוץ" מתוך האלבום במקום השני במצעד השירים של השירות.

## רשימת רצועות

## קישורים חיצוניים

## הערות שוליים

קטגוריה:אלבומי פול טראנק
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת נענע דיסק
ג'מאל חסן

250px|ממוזער|שמאל|'''סינרגיה''', פסל אבן, יצירתו של ג'מאל חסן, במסגרת "מדבר וים", טיילת רחבעם (גנדי) זאבי, אילת 2015
**ג'מאל (קמיל) חסן** (בערבית: **جمال حسن**; נולד בשנת 1954) הוא פסל דרוזי ישראלי. פסלו המפורסם "סינרגיה", נמצא בכניסה לטיילת באילת.

## קורות חיים
חסן נולד וגדל בג'וליס. למד אמנות באורנים - המכללה האקדמית לחינוך.

חסן השתתף במספר רב של סימפוזיוני פיסול בארץ ובעולם ביניהם תשע שנים בפסטיבל אבן בגליל באגם מונפורט.

## חיים אישיים
חסן מתגורר בג'וליס. חבר בעמותת אבדאע לקידום האמנות במגזר הערבי.

## פסלים במרחב הציבורי
* **סינרגיה** – פסל מאבן, נמצא בכניסה לטיילת באילת, 2015
* **פסל חוצות** – פסל אבן וברזל, יצירה של ראניה עקל, ג'מאל חסן, נמצא בגן הפסלים ב, רמת גן
* **עתיד קוסמי** – פסל מאבן,
* **לוטוס** – פסל מאבן, נמצא כפר מע'אר
* **דג** – פסל אבן, נמצא ברחוב בן-זכאי, ירושלים, 2013

## קישורים חיצוניים

* ג'מאל (קמיל) חסן, באתר מוזיאון ישראל, ירושלים
* ג'מאל חסן, עתיד קוסמי, בפסטיבל הפיסול "אבן בגליל"

## הערות שוליים

קטגוריה:ציירים דרוזים ישראלים
קטגוריה:פסלים דרוזים ישראלים
קטגוריה:ג'וליס: אישים
קטגוריה:בוגרי אורנים - המכללה האקדמית לחינוך
קטגוריה:ישראלים שנולדו ב-1954
קרן שמש (אלבום)

"**קרן שמש**" הוא אלבום האולפן השלישי של הזמר הישראלי בניה ברבי. האלבום יצא לאור ב-9 באוגוסט 2022, על ידי חברות התקליטים ב.ב. הפקות ודי-מיוזיק. האלבום הופק על ידי מפיקים שונים, ביניהם ברבי עצמו, מתן דרור וניר מימון. באלבום נכללו הסינגלים שהוציא ברבי במהלך השנים 2019–2022, לצד ארבעה שירים חדשים, ובו הופעות אורח של הזמר הישראלי אברהם טל בשיר "מי לא יבוא" והזמרת היווניה גליקריה בשיר "מה שבא בא".

מתוך האלבום הצליחו במיוחד השירים "במקום הכי רחוק", "קחי את הפחדים", "מי לא יבוא" ו"קרן שמש", שהתברגו במצעדי הפזמונים השנתיים השונים של תחנות הרדיו גלגלצ וכאן גימל. האלבום עצמו זכה אף הוא להצלחה בצאתו והגיע למקום השלישי במצעד האלבומים השבועי של רשת הסטרימינג ספוטיפיי.

## רשימת רצועות

## קישורים חיצוניים

## הערות שוליים

קטגוריה:אלבומים בעברית
קטגוריה:אלבומים שהופקו על ידי מתן דרור
קטגוריה:אלבומים שהופקו על ידי ניר מימון
ברנדון באטלר

**ברנדון באטלר** (באנגלית: **Brandon Butler**; נולד ב-11 בספטמבר 1996) הוא שחקן אמריקאי. הוא ידוע בזכות תפקידיו בסדרות הטלוויזיה "13 סיבות" ו"סוחבות".

## ביוגרפיה
באטלר נולד בפרנקפורט (אנ'), אילינוי.

## קריירה
בין השנים 2009 ל-2010 שיחק באטלר בסרטים קצרים. בשנת 2011 שיחק בתפקיד קטן בסרט הקולנוע "Sister Mary".

בשנת 2014 שיחק בתפקיד ראשי בסרט הקולנוע "Spoilers: The Movie". 

בשנת 2018 החל לשחק בסדרת הטלוויזיה "13 סיבות". הוא גילם את סקוט ריד, תלמיד בית הספר ושחקן בייסבול. שונא את תדמית האנסים שמודבקת לספורטאים.

בשנת 2019 שיחק בתפקיד ראשי בסדרת הטלוויזיה של נטפליקס, "סוחבות".

בשנת 2025 שיחק בפרק של אופרת הסבון הוותיקה, "ימי חיינו". 

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1996
חאת'ם עווידה

250px|ממוזער|שמאל|'''שקיעה''', פסל אבן, יצירתו של חאת'ם עווידה, במסגרת "מדבר וים", טיילת החוף הצפוני, אילת 2015
**חאת'ם עווידה** (בערבית: **حاتم عويضة**) הוא פסל דרוזי ישראלי. פסלו המפורסם "שקיעה", נמצא בטיילת החוף הצפוני באילת.

## קורות חיים
עווידה נולד וגדל בכפר סאג'ור. למד ב. עבודותיו פזורות ומוצגות ברחבי הארץ ומחוצה לה.

### תערוכות ופסטיבלים בהם השתתף
* פסטיבל פיסול באבן, מגרב
* פסטיבל אבן בגליל, אגם מונפורט
* תערוכת אוסף אוטופיה תל אביב
* פסטיבל פיסול באבן, בית ג'אן
* מפגש אביב, קיבוץ גינוסר
* פסטיבל פיסול באבן, יאנוח-ג'ת
* סימפוזיון פיסול באבן, אבו סנאן
* פסטיבל פיסול באבן, שעב

זכה במספר פרסים בינלאומיים וארציים על יצירותיו.

## חיים אישיים
עווידה מתגורר בסאג'ור. עובד בחברת "אדם ואבן", מצבות בעיצוב אישי.

## פסלים במרחב הציבורי
* **שקיעה** – פסל מאבן, נמצא בטיילת באילת, 2015
* **אקסטרווגנטי** – פסל אבן, 2012
* פסל לזכרו של המשורר סמיח אל-קאסם – בבית הספר היסודי בכפר ראמה.

## גלריה

קובץ:Stone in the Galilee Festival (11).JPG|**אקסטרווגנטי**, פסל אבן, יצירתו של חאת'ם עווידה, במסגרת פסטיבל "אבן בגליל" באגם מונפורט, 2012


## קישורים חיצוניים

* 
* חאת'ם עווידה, באתר אבדאע 

קטגוריה:ציירים דרוזים ישראלים
קטגוריה:פסלים דרוזים ישראלים
קטגוריה:סאג'ור: אישים
קטגוריה:ישראלים שנולדו במאה ה-20
מסע (אלבום)

**מסע** הוא אלבום האולפן הרביעי של הזמר-יוצר הישראלי אליעד. האלבום יצא לאור ב-28 בדצמבר 2021, על ידי חברת התקליטים די-מיוזיק.

האלבום כולל את כל תשעת הסינגלים שהוציא אליעד מאז צאת אלבומו "תמיד חלמתי" עד לסוף שנת 2021. באלבום השתתפו הזמר הישראלי שלומי שבת בשיר "מורידים את הירח" והראפר הפוארטו ריקני Metro the Savage בשיר "אל תגלי". בהפקת האלבום השתתפו אליעד עצמו, מתן דרור, ג'ורדי, סהר "Moon" טוויטו, משה בן אברהם ואופק יקותיאל.

שיר הנושא של האלבום והסינגל המוביל מתוכו, "מסע" זכה בתואר "שיר השנה" של גלגלצ, היה לשיר המושמע ביותר בתחנות הרדיו לשנת 2020 על פי אקו"ם וזכה לעשרות מיליוני השמעות בסטרימינג. בנוסף, באלבום נכלל שיר הסולו הראשון של נחום בשפה האנגלית, "Never Fall", המהווה גרסה אנגלית לשירו של הזמר עומר אדם, "אחרי כל השנים", ושיר הנושא של הסרט *I Love Us*.

## רשימת רצועות

## קישורים חיצוניים

## הערות שוליים

קטגוריה:אלבומי אליעד נחום
קטגוריה:אלבומים בעברית
קטגוריה:אלבומים שהופקו על ידי ג'ורדי
קטגוריה:אלבומים שהופקו על ידי מתן דרור
מרקורי-אטלס 9

**מרקורי-אטלס 9** (או **MA-9**) הייתה משימת החלל המאוישת השישית ואחרונה של ארצות הברית במסגרת תוכנית מרקורי. האסטרונאוט גורדון קופר שוגר בחללית ב-15 במאי 1963, והפך לאמריקאי השישי בחלל. החללית שוגרה באמצעות משגר אטלס D לטיסה שנמשכה 22 הקפות וארכה מעל ליממה.

## צוות
**טייס:** גורדון קופר

**טייס גיבוי:** אלן שפרד

## מהלך המשימה
### ההכנות למשימה
לאור הצלחה של מרקורי-אטלס 8 הייתה דעה שיש לסיים את התוכנית מרקורי. בסופו של דבר הוחלט לבצע שיגור נוסף לזמן שהייה של כיממה. לצורך התאמת החללית הורדו ממנו מכשירים שמהלך טיסות שכבר בוצעו התברר שלא נחוצים והתווספו סוללות מצבים ובלוני חמצן.

### מהלך הטיסה
שיגור החללית עבר ללא בעיות. במהלך ההקפה השלישית קופר החל בביצוע ניסויים מדעים שתוכננו. לאחר 10 שעות טיסה הוחלט לבצע 17 הקפות שבהמשך גדל ל-22. במהלך הטיסה קופר העביר שידוריי טלוויזיה, לראשונה בתולדות הטיסות.

במהלך ההקפה ה-19 התרחש קצר במערכת החשמל. כתוצאה מכך לא היה ניתן לבצע מהלך נחיתה בעזרת מערכות אוטומטיות. הנחיתה באופן ידני ועברה ללא בעיות. החללית נחתה במרחק של כ-6 ק"מ מספינת חיל הים של ארצות הברית.

בעקבות ממצאי הטיסה הוחלט לסיים תוכנית מרקורי ולקדם תוכנית ג'מיני.

החללית מוצגת כיום במרכז חקר החלל ביוסטון.

## קישורים חיצוניים

* תוצאות הטיסה 
* תיאור המשימה

קטגוריה:תוכנית מרקורי
קטגוריה:1963 בארצות הברית
קטגוריה:1963 במדע
אחרי שנפלנו

**אחרי שנפלנו** (באנגלית: **After We Fell**) הוא סרט דרמה רומנטית אמריקאית משנת 2021 בבימויה של קסטיליה לנדון, מתסריט מאת שרון סובויל, המבוסס על הרומן מ-2014 באותו שם מאת אנה טוד .

בסרט מככבים ג'וזפין לנגפורד והירו פיינס-טיפין, חוזרים לתפקידיהם כטסה יאנג והרדין סקוט, ועוקב אחר טסה כשהיא מתכוננת לעזוב לעבודתה בסיאטל, הגעתו של אביה של טסה וגילויים על משפחתה של הרדין, כל אלה. המאיימים על מערכת היחסים הזוגית בין טסה להרדין. לואיז לומברד, רוב אסטס, אריאל קבל, צ'אנס פרדומו, פרנסס טרנר, קיאנה מדיירה, קרטר ג'נקינס ומירה סורבינו מופיעים בתפקידי משנה. זהו הפרק השלישי בסדרת הסרטים, לאחר "אחרי ש..." (2019) ו"אחרי שהתנגשנו" (2020).

הצילומים התקיימו בסופיה, בולגריה בסוף 2020. עקב התנגשויות תזמון והגבלות במהלך מגפת הקורונה, מספר דמויות תוסרטו מחדש. הסרט יצא לאקרנים במספר מדינות באירופה ב-1 בספטמבר 2021 ובארצות הברית ב-30 בספטמבר. כמו קודמיו, הוא זכה לביקורות שליליות, עם ביקורות על תסריט הסרט.

## שחקנים

## קישורים חיצוניים

## הערות שוליים

קטגוריה:סרטים באנגלית
קטגוריה:סרטים רומנטיים
קטגוריה:סרטי דרמה אמריקאיים
קטגוריה:סרטי דרמה רומנטית
קטגוריה:סרטי 2021
קטגוריה:סרטים המבוססים על רומנים אמריקאים
קטגוריה:סרטי דרמה רומנטית אמריקאיים
יהודה אידלשטיין

**יהודה אידלשטיין** (4 באוקטובר 1894 – 4 באוגוסט 1981) היה מחנך, עיתונאי וסופר. מותיקי העיתונאים של עיתון הבקר וסופר שכתב את הביוגרפיה של זקן השומרים אברהם שפירא.

## ביוגרפיה
יהודה אידלשטיין נולד ב-1894 בכפר יוד במחוז מרמורש שבהונגריה (היום ברומניה) לנחום אידלשטיין ופסיה לבית אינדיג, אח למרדכי, גיזה, שלום וישראל. קיבל בנעוריו חינוך מסורתי והמשיך ללמוד בתיכון עירוני שהתנהל בשפה ההונגרית כשבמקביל למד בבית עברית. לאחר התיכון למד הוראה וב-1920 החל ללמד עברית ויהדות בבית ספר "תרבות" בקלויזנבורג.

ב-1925 נסע לביקור בארץ ישראל והחליט להישאר בה וב-1926 עלתה משפחתו והצטרפה אליו. לאחר עלייתו המשיך לעסוק בהוראה בבית ספר דתי במגדיאל. ב-1931 פרש מהוראה והחל לעבוד בכתיבה ספרותית ועיתונאית כשהוא מתמקד בכתיבת ביוגרפיות של אישים מתולדות היישוב.

ב-1935 התקבל לעבודה כעיתונאי בעיתון הבקר שם עבד 24 שנה עד פרישתו לגמלאות ב-1959. במהלך שנים אלו פרסם בעיתון מספר רב של מאמרים פובליציסטים על נושאי היום וענייני מחשבת ישראל. לאחר פרישתו פנה ללימודי תלמוד וההיסטוריה של עם ישראל באוניברסיטה העברית בירושלים ובאוניברסיטת תל אביב כשבמקביל המשיך לכתוב מאמרים לעיתון הבקר ולאחר סגירתו, ב-1965, כתב לעיתון "היום".

ב-1939 הוציא לאור את הביוגרפיה של זקן השומרים אברהם שפירא שנפרשה על פני 2 כרכים.

## משפחתו
ב-1920 נישא אידלשטיין לאסתר בת יעקב כץ (1894–1990) ולזוג נולדו 3 ילדים: נעמי, משה שמואל, ושלמה (שינה שמו לחגי).

יהודה אידלשטיין נפטר ב-1981 והובא למנוחות בבית הקברות הר הזיתים.

## עבודותיו
### ספריו
* יהודה אידלשטיין, **אברהם שפירא (שיך איברהים מיכה)**, הוצאת ידידים, 1939 (2 כרכים)

### תרגומיו
* א. פרגו, **האדם השחור**, הוצאת "הרומן הזעיר", 1939
* אירווינג בקסטר, **השודד האביר**, הוצאת "הרומן הזעיר", 1939
* ורנון פורסטר, **ארץ למכירה**, הוצאת "הרומן הזעיר", 1939
* אוליבר ג. אוסבורן, **ברכת השטן**, הוצאת "הרומן הזעיר", 1940
* אילש קוצר, **מצור יריחו**, הוצאת מסדה, 1954 (מהונגרית)
* אילש קוצר, **אל תירא עבדי יעקב**, הוצאת מסדה, 1969 (מהונגרית).

### מאמרים פובליציסטים
* 
* 
* 
* 
* 
* 
* 
* 
* 
* , 
* , 
* 
* 
* 
* 

## קישורים חיצוניים
* יהודה אידלשטיין, באתר "הר הזיתים"
* 
* הפרופיל של יהודה אידלשטיין, באתר ג'ני

## הערות שוליים

קטגוריה:ישראלים ילידי הונגריה
קטגוריה:אנשי העלייה הרביעית
קטגוריה:סגל הבקר
קטגוריה:עיתונאים כותבי עברית
קטגוריה:סופרים ישראלים
קטגוריה:יהודים הקבורים בהר הזיתים: חלקת הפרושים
קטגוריה:ישראלים שנולדו ב-1894
קטגוריה:ישראלים שנפטרו ב-1981
Turn Off the Light (שיר)

**Turn Off the Light** (בעברית: **כַּבּוּ אֶת הָאוֹר**) הוא שיר שהוקלט על ידי הזמרת-יוצרת הגרמנייה קים פטרס, ביחד עם השחקנית והזמרת האמריקאית אלווירה, גבירת האופל, מתוך המיני-אלבום השלישי של פטרס, *[[Turn Off the Light, Vol. 1]]*. הוא יצא לאור ב-1 באוקטובר 2018, על ידי חברת התקליטים של פטרס, BunHead. בהמשך, בעקבות חוזה הקלטות עליו חתמה פטרס, הופץ מחדש בהוצאת חברות התקליטים אמיגוס רקורדס וריפבליק רקורדס. אלווירה לא הייתה שותפה בכתיבתו של השיר.

"Turn Off the Light" הוא הרצועה השתים-עשרה מתוך הפרויקט השני באורך מלא של קים פטרס, *[[Turn Off the Light]]*.

## רקע וכתיבה
"Turn Off the Light" הוא הרצועה הרביעית מתוך המיני-אלבום, *[[Turn Off the Light, Vol. 1]]*, ושיר הנושא מתוכו. הוא נכתב בהשראת ליל כל הקדושים ועוסק באימה, פחד והעלאה באוב ("של עצמך בחושך"). במהלך הקלטות השיר, פטרס שיתפה פעולה עם אלווירה, גבירת האופל, המזוהה ברחבי ארצות הברית עם ליל כל הקדושים.

בריאיון למגזין אאוט היא הצהירה את הדברים הבאים:

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.7 מיליון השמעות.

## משמעות
[ממוזער|294x294px|[אלווירה, גבירת האופל.]]
כאשר כתבה את "Turn Off the Light" היא החליטה שהוא יתפקד כשיר הנושא מתוך המיני-אלבום, *[[Turn Off the Light, Vol. 1]]*, בו הוא נכלל. בשנת 2019, הוציאה את אלבום האולפן השני שלה, *[[Turn Off the Light]]*, בו תיפקד כשיר הנושא גם כן. בשיר מתארחת אלווירה, גבירת האופל, המזוהה סוגת האימה, כמו גם עם ליל כל הקדושים. לאורכו של השיר, מתארת פטרס סיטואציה מבעיתה במסגרתה נעשו מספר אקטים מיניים "מלוכלכים". בהמשך, היא מפצירה באותו הבחור עימו היא נמצאת, ש"יכבה את האור" כדי שיכיר את הצד האמיתי שלה.

את קטע הדיבור ב-"Turn Off the Light" מבצעת אלווירה, גבירת האופל: קדושה מגנה לא-רשמית של ליל כל הקדושים. הקטע הוא מחווה ל"ראפ" של וינסנט פרייס ב-"Thriller" של מייקל ג'קסון ומתפקד באותו האופן: אייקון אימה המעניק לבן-אדם צעיר את כוחו האפל. עם זאת, בעוד שהקטע של פרייס ב-"Thriller" היה עסק בעיקר במצב רוח ואווירה, קטע הדיבור של אלווירה מוסיף באופן סאבטקסט קווירי מפורש. ההצטלבות בין נושאי האימה והלהט"ב חוזרת מאות שנים אחורה לכאורה (לפני שמונחים כמו "הומוסקסואל", "הומו" ו"טרנס" בכלל היו בשימוש). במקום לתאר את השוני הזה כ"מפלצתי" שצריך לעקור ולהשמיד, גבירת האופל משחזרת את הדימויים של הטרנספורמציה של אדם זאב כדי להציג אלגוריה על העצמה עצמית קווירית/טרנסית.

### קטע הדיבור

## הופעה ואודיו
האודיו הרשמי של "Turn Off the Light" הועלה לערוץ היוטיוב של קים פטרס ב-1 באוקטובר 2018 וצבר למעלה מ-1.3 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי קים פטרס
קטגוריה:שירים שנכתבו על ידי שרה הדסון
קטגוריה:שירים שהופקו על ידי ד"ר לוק
קטגוריה:שירי להט"ב
קטגוריה:שירי ליל כל הקדושים
קטגוריה:שירים על אנשי זאב
קטגוריה:שירים על הירח
קטגוריה:שירים על מיניות
בית הספר לאמנויות על שם פרנק סינטרה

**בית הספר לאמנויות על שם פרנק סינטרה** () הוא תיכון לאמנויות באסטוריה שבקווינס. הוקם על ידי טוני בנט, ונחשב לבית הספר הגדול ביותר לאמנויות בעיר ניו יורק. כלולות בו שש מגמות: אמנות יפה, מחול, מוזיקה קולית ואינסטרומנטלית, דרמה וקולנוע. לכל סטודיו יש מורים ייעודיים, כיתות, הרכבים והופעות/תערוכות משלו. על מנת להתקבל לבית הספר יש לעבור תחילה את שלבי האודישנים. תלמידים בעל מגמה רשאים לגשת לאודישן גם לכיתת המחזמרים, שבעבר העלתה מספר הצגות, כמו "המלך ואני", "חנות קטנה ומטריפה", "רנט", "פנטום האופרה" ו"היירספריי".

בית הספר מונה כ-853 תלמידים, והיחס בין מורה לתלמיד הוא 1:18.

בית הספר מחזיק באחד משיעורי ההצלחה הגבוהים ביותר בין התיכונים הציבוריים בניו יורק. בשנת 2009 96 אחוזים מתלמידי בית הספר סיימו את לימודיהם ו-97 אחוזים אף נרשמו למכללה. המחזור של 2009 השלים 17,000 שעות בהן התנדבו בשירות הקהילה. במחזור של 2013 שני תלמידים זכו במלגה של בית הספר.

## קישורים חיצוניים

* 

קטגוריה:בתי ספר לאמנות
קטגוריה:בתי ספר לקולנוע
קטגוריה:בתי ספר לאמנויות הבמה
קטגוריה:פרנק סינטרה
קטגוריה:ארצות הברית: בתי ספר למוזיקה
קטגוריה:קווינס
דייוויד בירד האב

**דייוויד בירד האב** (באנגלית: **.David Baird Sr**; ) היה פוליטיקאי אמריקאי חבר המפלגה הרפובליקנית, שייצג את מדינת ניו ג'רזי בסנאט של ארצות הברית למשך כשנה בין 1918 ל-1919.

## ביוגרפיה
בירד, בן למשפחה ממוצא סקוטי שהשקתעה באירלנד, נולד בדרי שבצפון אירלנד. בשנת 1856 היגר לארצות הברית ונככנס לעסקי העץ בעיירה פורט דיפוזיט שבמרילנד. ב-1860 עבד לקמדן שבניו ג'רזי, שם המשיך לעבוד בתעשיית העצים והוסיף לעסוק בבנקאות.

היה חבר במועצת המנהלים הנבחרים של מחוז קמדן מ-1876 עד 1880. הוא שימש גם כשריף של מחוז קמדן בשנים 1887–1889, ושוב מ-1895 עד 1897.

בשנת 1910 התמודד ללא הצלחה לסנאט של ארצות הברית, אך בפברואר 1918 מונה למלא את מקומו של הסנאטור המנוח ויליאם יוז בידי מושל ניו ג'רזי וולטר אוונס אדג'. לאחר מכן נבחר בבחירות ביניים ב-5 בנובמבר 1918, וכיהן בסנאט עד 3 במרץ 1919, משלא התמודד לתוקפת כהונה מלאה בבחירות הרגילות. אחרי שעזב את גבעת הקפיטול חידש בירד את עיסוקיו הקודמים בקמדן, שם נפטר ונקבר בבית העלמין הארלי.

בירד היה אביו של דייוויד בירד הבן, לימים גם הוא סנאטור מניו ג'רזי.

## קישורים חיצוניים

* 
* 

## הערות שוליים

קטגוריה:אמריקאים ממוצא סקוטי
קטגוריה:מהגרים מאירלנד לארצות הברית
קטגוריה:בנקאים אמריקאים
קטגוריה:חברי הסנאט של ארצות הברית מניו ג'רזי
קטגוריה:חברי הסנאט של ארצות הברית שמונו לתפקידם
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1839
קטגוריה:אמריקאים שנפטרו ב-1927
מועדון מוסקווה

**מועדון מוסקווה** (באנגלית: **The Moscow Club**) הוא רומן הביכורים של ג'וזף פיינדר, בעל תואר ראשון בלימודי רוסיה באוניברסיטת ייל ותואר שני בחקר רוסיה באוניברסיטת הרווארד.

## תקציר עלילה
שנת 1991. המלחמה הקרה הסתיימה. צ'רלי סטון הוא אנליסט מבריק של מחלקה חשאית בסוכנות הביון המרכזית שעשה לעצמו שם בשיא המלחמה הקרה. מומחיותו נדרשת לאחר שנמצאת קלטת סודית ביותר שעשויה לבשר על הפיכה ב והוברחה מברית המועצות על ידי מודיע שנרצח על ידי הק.ג.ב. ושימש כנהג לאחד מחברי הפוליטביורו. סטון מעריך כי לא רק שמתקיים מאבק כוח אמיתי ואלים מאוד, אלא שהמזימה עשויה להיות קשורה לתעלומה ישנה הכרוכה במאסר של אביו של סטון עצמו, אלפרד, שנאסר בימי המקארתיזם.

עד מהרה סטון מוצא את עצמו במרכזה של קונספירציה אחרת – ממוסגרת לרצח זוועתי. ללא הוכחה לחפותו, סטון נכנס למשחק מפחיד של חתול ועכבר שמוביל אותו ברחבי ארצות הברית, אירופה, ולבסוף, לברית המועצות. שם, ייאלץ להתמודד עם קבוצת מקורבים בקרמלין שהאג'נדה האכזרית שלהם מאיימת לשבש את מאזן הכוחות השברירי בעולם. זאת במאבקו מול קבוצת הקושרים שמנסה לשמר את ברית המועצות בכך דרך והמכנה עצמה "מועדון מוסקבה".

## קישורים חיצוניים
* "מועדון מוסקבה", באתר סימניה

קטגוריה:ספרי מתח
קטגוריה:ספרי ריגול
קטגוריה:ספרי הוצאת שלגי
קטגוריה:ספרי ג'וזף פיינדר
אבי בנימין (כדורגלן)

**אבי בנימין** (1952 – 2004) היה כדורגלן ישראלי ששיחק בעמדת השוער, ומזוהה בעיקר עם קבוצת הפועל תל אביב.

## קריירה
בנימין שיחק בקבוצת הנוער של הפועל תל אביב והתחרה על אפודת השוער עם אריה בז'רנו. בעונת 1968/1969 עלה לקבוצה הבוגרת, ובמקביל שיחק בנבחרת הנוער של ישראל תחת המאמן שמואל פרלמן. באפריל 1969 ניצחה נבחרת הנוער את נבחרת הנוער של ברית המועצות בתוצאה 0–1 משער של משה שלומוביץ'. בנימין הצטיין במשחק שהיה הניצחון הרשמי הראשון של נבחרת ישראלית על נבחרת מברית המועצות. בנימין המשיך והצטיין במשחק עם מכבי שעריים, בו ניצחה הפועל תל אביב וזכתה באליפות המדינה. ב-1970 עמד בשערה של הפועל תל אביב במשחק גמר ליגת האלופות האסייתית, בו הפסידה הקבוצה לטאג' טהרן מאיראן. בעונת 1969/1970 הפסיד את מקומו בהרכב הראשון לאריה בז'רנו, לאחר תבוסת קבוצתו 0–5 במשחק הדרבי של תל אביב נגד מכבי תל אביב. בנימין השלים 41 הופעות במדי הפועל תל אביב ונכנס להסגר בשל רצונו להשתחרר מקבוצתו.

בספטמבר 1972 חתם לשנתיים בקבוצת אוסטריה וינה אותה אימן בלה גוטמן, תוך סיכום שישחק עם תום שירותו הצבאי. בינואר 1973, במהלך עונת 1972/1973 בבונדסליגה האוסטרית  הצטרף בנימין לסגל הקבוצה, שיחק מספר מועט של משחקים בהרכבה הראשון וזכה בתחילת דרכו לביקורות אוהדות בעיתונות. עם זאת, הוא התקשה להסתגל למשמעת ואורח החיים הספורטיבי ואיבד את מקומו בהרכב הראשון. בתום העונה שוחרר מהקבוצה. באוסטריה נישא בנימין לצעירה מקומית. בהמשך עבר לגרמניה המערבית וניהל משא ומתן על הצטרפות לאחת מקבוצות הבונדסליגה. במהלך שהותו בגרמניה המערבית נעצר לתקופה ממושכת על ידי המשטרה הגרמנית בחשד לשימוש בסמים בהסתמך על עדות שקר. במרץ 1975 הוגש נגדו כתב אישום בגין סחר בסמים. בנימין הודה באשמה, הורשע ונדון לשלוש שנות מאסר, וזאת במסגרת עסקת טיעון עם התביעה במסגרתה סוכם שיודה באשמה, יורשע ויגורש מגרמניה המערבית. לאחר ההרשעה בספטמבר 1975 שב לישראל. בפברואר 1976 הצטרף בנימין למכבי פתח תקווה, ולאחר שנפצע, עבר ביולי באותה השנה לקבוצת הפועל רמת-גן. הוא שיחק בקבוצה עונה מלאה ועוד מספר חודשים בעונה השנייה ושוחרר. בתקופה זו, נעצר בנימין על ידי משטרת ישראל בחשד להחזקת רכוש גנוב. ב-1980 הצטרף לקבוצת הכח מכבי רמת גן.

בערוב ימיו נקלע בנימין לקשיים כלכליים ובריאותו הדרדרה. הוא סבל מסוכרת ולקה באירוע מוחי שהוביל לאשפוזו בבית חולים סיעודי, שם הלך לעולמו ב-2004 מדום לב בגיל 52. נקבר בבית הקברות הדרום.

## תארים
;הפועל תל אביב
* אליפויות: 1968/1969.

## קישורים חיצוניים

* פרופיל באתר sport.de
* אבי בנימין, באתר של אוסטריה וינה
* 
* 
* 

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:כדורגלני הפועל תל אביב
קטגוריה:תל אביב-יפו: כדורגלנים
קטגוריה:כדורגלני הפועל רמת גן
קטגוריה:כדורגלני אוסטריה וינה
קטגוריה:מורשעים בדין בגרמניה
קטגוריה:כדורגלנים ישראלים באוסטריה
קטגוריה:מורשעים בעבירות סמים
קטגוריה:אישים הקבורים בבית העלמין הדרום
קטגוריה:ישראלים שנולדו ב-1952
קטגוריה:ישראלים שנפטרו ב-2004
קוכר (נהר)

**קוכר** (בגרמנית: ) הוא היובל הימני של נהר הנקאר בחלק הצפון-זרחי של באדן-וירטמברג שבגרמניה. אורכו כ-169 קילומטרים, ושמו לקוח מהמילה בשפה הקלטית "קוכן", שפירושה הוא נהר מפותל. שטח הניקוז שלו עומד על כ-1,960 קמ"ר (760 מייל רבוע).

במהלך שיטפון של שנת 2016 מי הנהר גרמו לנזקים משמעותיים.
## זיהום
אתרי תעשייה רבים בעמק הקוכר העליון ומפעלי טיהור שפכים עניים הביאו לזיהום כבד של הנהר. בשנת 1984 הוכרז הקוכר כנהר המזוהם ביותר במחוז המנהלי של שטוטגרט. לאחר פרויקט שיקום שנמשך כשש שנים השתפרה איכות המים באופן משמעותי. הצבע החום של הקוצ'ר מגיע מבוץ בקרקעית הנהר.

## קישורים חיצוניים

## הערות שוליים

קטגוריה:גרמניה: נהרות
וינר ספורט קלוב

**וינר ספורט קלוב** (בגרמנית: **Wiener Sport-Club**), הוא מועדון כדורגל בעיר וינה שבאוסטריה. המועדון הוקם ב-1883, והוא נחשב לאחד ממועדוני הכדורגל העתיקים ביותר באוסטריה. המועדון שיחק בין היתר גם בליגת העל האוסטרית (כיום הבונדסליגה האוסטרית), וזכה ב-3 אליפויות המדינה, בגביע מדינה אוסטרי.

## היסטוריה
ממוזער|300x300 פיקסלים|תרשים היסטורי של מיקומי הליגה של וינר ספורט קלוב לאורך השנים
מועדון הספורט וינה הוקם ב-1883, ובמהלך ההיסטוריה שלו החזיק בין היתר, מעבר למחלקת הכדורגל, מחלקות לסיף, אגרוף, היאבקות, רכיבה על אופניים, כדוריד, אתלטיקה, הוקי שדה, טניס, סקווש וכדורמים.

המגרש הביתי של המועדון הוא ספורטקלוב סטאדיום (או "וינר ספורט-קלאב פלאץ" בגרמנית) הוקם בשנת 1904 ונחשב למגרש הכדורגל העתיק ביותר באוסטריה שעדיין בשימוש פעיל. השחקן והמאמן אריך הוף ידוע בתור אגדת המועדון.

קבוצת הכדורגל וינר ספורט קלוב הוכתרה לסגנית אלופת אוסטריה עוד בעונת הכדורגל הראשונה תחת ההתאחדות האוסטרית ב-1911/1912. בעונת 1922/1923 זכתה בגביע האוסטרי. בהמשך זכתה להצלחה באליפות אוסטריה הלאומית ב-1922, 1958 ו-1959. עונת 1958 כללה ניצחון מרשים 0–7 על יובנטוס בגביע אירופה לאלופות. בשנים הסמוכות בשנות ה-50 ה-60 וה-70 הקבוצה זכתה להצלחה נוספת והתמודדה על אליפות הליגה, ועל גביע המדינה האוסטרי, בהם סיימה הקבוצה כסגנית הזוכה שבע פעמים.

עם הקמת הבונדסליגה האוסטרית ב-1976 ותחילת העידן המקצועני בכדורגל האוסטרי, הקבוצה החלה להתדרדר. שתי פשיטות רגל בשנות ה-90 הובילו בסופו של דבר את הקבוצה להתדרדר לליגות הנמוכות.

בשנת 2001, מחלקת הכדורגל התפצלה עקב צרות כלכליות והשתלב מחדש ב-WSC בשנת 2017. הקבוצה הראשונה משחקת כיום בליגה האזורית האוסטרית מזרח (הליגה השלישית באוסטריה).

נכון לעונת 2025/2026 הקבוצה משחקת בליגה האזורית מזרח (השלישית בחשיבותה באוסטריה).
## תארים והישגים
* **[[הבונדסליגה האוסטרית|אלופת אוסטריה]]**:
:: **זוכה באליפות (3)**: 1921/1922, 1957/1958, 1958/1959
:: סגנית אלופה (7): 1911/1912, 1937/1938, 1954/1955, 1959/1960, 1968/1969, 1969/1970, 1978/1979
* **[[הגביע האוסטרי]]**:
:: **זוכה (1):** 1922/1923
:: סגנית (7)**:** 1918/1919, 1920/1921, 1936/1937, 1937/1938, 1968/1969, 1971/1972, 1976/1977

## קישורים חיצוניים
* 

קטגוריה:קבוצות כדורגל שהוקמו ב-1883
קטגוריה:קבוצות כדורגל אוסטריות
קטגוריה:וינה: מועדוני כדורגל